við nefndarálit með breytingartillögu á þskj. 705 [ Fæðingar - og foreldraorlof ] . 1. 1. – 3. tölul. falli brott . 2. 4. tölul. orðist svo : Við 4. gr. bætist ný efnismálsgrein , svohljóðandi : Ráðherra skal eigi síðar en í október 2020 leggja fram á Alþingi frumvarp til laga um breytingu á lögum um fæðingar - og foreldraorlof þar sem m.a. verði lagt til hvernig skiptingu á tólf mánaða samanlögðum fæðingarorlofsrétti foreldra skuli háttað milli foreldra barna sem fæðast , eru ættleidd eða tekin í varanlegt fóstur 1. janúar 2021 eða síðar . Greinargerð . Með breytingartillögu þessari er lagt til að tillaga meiri hluta velferðarnefndar að nýju bráðabirgðaákvæði haldi sér hvað varðar það að fela ráðherra að útfæra skiptingu á tólf mánaða samanlögðum fæðingarorlofsrétti foreldra í frumvarpi til laga sem ráðherra leggi fram í október 2020 . Í ljósi þeirrar vinnu sem því mun fylgja telur tillöguflytjandi ekki ástæðu á þessum tímapunkti til að útfæra skiptinguna umfram það sem fram kemur í frumvarpi ráðherra og leggur því til að felldar verði brott þær greinar tillögu meiri hlutans sem snúa að skiptingu réttar til fæðingar - og foreldraorlofs á milli foreldra .